**A Házirend 1. számú melléklete**

**Tanulók értékelése**

A tanulók értékelését a Szlovák Köztársaság Oktatási, Tudományos, Kutatási és Sportminisztériuma által kiadott 22/2011 sz. módszertani utasítás alapján dolgoztuk ki, a 596/2003 Z.z. sz. törvény 14. § 1. bekezdése értelmében, az állami oktatásügyről és iskolai önkormányzatról, valamint egyes törvények módosításáról és kiegészítéséről, annak későbbi módosításai szerint.

1. A nevelési-oktatási folyamatban **folyamatos és összegző értékelés** valósul meg:
* **A folyamatos értékelés** a tanuló részeredményeinek és megnyilvánulásainak értékelése az órákon, melynek főként motivációs jellege van; a tanár figyelembe veszi a tanuló életkori és egyéni sajátosságait, valamint aktuális pszichikai és fizikai állapotát.
* **A tanuló összegző értékelése** az egyes tantárgyakban a tanév első és második félévének végén történik, és a lehető legobjektívebb módon kell értékelnie a tanuló tudásának, készségeinek és képességeinek szintjét az adott tantárgyban.
1. Az értékelési folyamat során a tanár **megfelelő szigorúságot és pedagógiai tapintatot** alkalmaz a tanulóval szemben, tiszteletben tartja a gyermek jogait. A nevelési-oktatási folyamatban az értékelés tárgya elsősorban a tanuló tanulmányi eredménye, amelyet az egyes tantárgyakban az **tantervi követelmények**nek megfelelően elért, a megszerzett kulcskompetenciák, valamint a szorgalom, a személyes fejlődés, mások jogainak tiszteletben tartása, az együttműködési készség és a tanuló magatartása az iskolai házirend szerint.
2. A tanuló **szóban, írásban vagy gyakorlatban** legalább kétszer ad számot a féléves értékelési időszakban.

**Tanulmányi eredmények értékelése**

A tanuló tanulmányi eredményét az egyes tantárgyakban a következő fokozatok szerint osztályozzák:

1. kitűnő
2. dicséretes
3. jó
4. elégséges
5. elégtelen

**1. fokozat (kitűnő)** A tanuló a tantervben meghatározott ismereteket, fogalmakat és törvényszerűségeket elsajátította, és azokat készen áll használni az intellektuális, motoros, gyakorlati és egyéb tevékenységek során. Önállóan és kreatívan alkalmazza a megszerzett tudást és kulcskompetenciákat az egyes feladatok megoldása, jelenségek és törvényszerűségek értékelése során. Szóbeli és írásbeli kifejezésmódja helyes és találó. Írásképe esztétikus. Tevékenységeinek eredményei minőségiek, sőt eredetiek.

**2. fokozat (dicséretes)** A tanuló a tantervben meghatározott ismereteket, fogalmakat és törvényszerűségeket elsajátította, és azokat készen áll használni. Megszerezte a kulcskompetenciákat, amelyeket kreatívan alkalmaz az intellektuális, motoros, gyakorlati és egyéb tevékenységek során. Önállóan és kreatívan, vagy kisebb tanári segítséggel alkalmazza a megszerzett tudást és kulcskompetenciákat az egyes feladatok megoldása, jelenségek és törvényszerűségek értékelése során. Szóbeli és írásbeli kifejezésmódjában alkalmanként pontatlanságok és hiányosságok vannak. Írásképe túlnyomórészt esztétikus. Tevékenységeinek eredményei minőségiek, nagyobb hiányosságok nélkül.

**3. fokozat (jó)** A tanuló a tantervben meghatározott ismereteket, fogalmakat és törvényszerűségeket teljességében és hiánytalanul elsajátította, de azok alkalmazásában lényegtelen hiányosságai vannak. Megszerezte a kulcskompetenciákat, amelyeket kisebb hiányosságokkal alkalmaz az intellektuális, motoros, gyakorlati és egyéb tevékenységek során. A tanár ösztönzésére alkalmazza a megszerzett tudást és kulcskompetenciákat az egyes feladatok megoldása, jelenségek és törvényszerűségek értékelése során. A lényegesebb pontatlanságokat a tanár segítségével ki tudja javítani. Szóbeli és írásbeli kifejezésmódjában gyakrabban vannak pontatlanságok és hiányosságok. Írásképe kevésbé esztétikus. Tevékenységeinek eredményei kevésbé minőségiek.

**4. fokozat (elégséges)** A tanulónak súlyos hiányosságai vannak a tantervben meghatározott ismeretek és törvényszerűségek elsajátításában és alkalmazásában. A kulcskompetenciák alkalmazásával kapcsolatos elméleti és gyakorlati feladatok megoldásakor jelentős hibák merülnek fel. Önállótlan az ismeretek alkalmazásában és a jelenségek értékelésében. Szóbeli és írásbeli kifejezésmódjában gyakran vannak súlyos pontatlanságok és hiányosságok. Tevékenységeinek eredményeiben hibák mutatkoznak, az írásképe kevéssé esztétikus. A súlyos hiányosságokat a tanuló a tanár segítségével ki tudja javítani.

**5. fokozat (elégtelen)** A tanuló nem sajátította el a tantervben megkövetelt ismereteket és törvényszerűségeket, súlyos hiányosságai vannak, ezért nem tudja azokat alkalmazni. A kulcskompetenciák alkalmazásával kapcsolatos elméleti és gyakorlati feladatok megoldásakor jelentős hibák merülnek fel. Önállótlan az ismeretek alkalmazásában és a jelenségek értékelésében, a tudását a tanár ösztönzésére sem tudja alkalmazni. Szóbeli és írásbeli kifejezésmódja helytelen és pontatlan. Tevékenységeinek eredményei és az írásképe alacsony színvonalú. A súlyos hiányosságokat a tanár segítségével sem tudja kijavítani.

**A tanuló értékelésének menete**

1. A tanulmányi eredmény fokozatát a tantárgyat tanító pedagógus határozza meg.
2. Az összegző értékelés során, a tanulmányi eredmény fokozatának meghatározásakor az egyes tantárgyakban a tanuló által az értékelési időszak végén elért tudás és készségek minősége kerül értékelésre, figyelembe véve az egész időszak alatt végzett munkájának rendszerességét.
3. A sajátos nevelési igényű tanulók tanulók értékelése a rájuk vonatkozó előírásokkal összhangban történik.
4. A tanulókat rendszeresen, különböző formákban értékelik. Az értékelési kategóriák és szabályok pontos felosztását az azonos módszertani vagy tantárgyi munkaközösséghez tartozó tanárok határozzák meg. A tanulókat a tanév elején a tantárgyat tanító pedagógus tájékoztatja az értékelési rendszerről.

A jegyek százalékos aránya :

100 - 90 % 1

89 – 70 % 2

69 – 50 % 3

49 – 30 % 4

29 - 5

1. A tanulók és a szüleik folyamatosan tájékoztatva vannak a tanulmányi eredményeikről valamennyi tantárgyból az ellenőrző könyvek (1. és 7. évfolyam) és az iskolai EduPage weboldalának a segítségével (az alapiskola és a gimnázium valamennyi évfolyamában).
2. A kidolgozott feladatok és feleletek eredményeit jegyekben (alapiskola) és pontokban (gimnázium) fejezzük ki.
3. Az etikán és a hittanon kívül minden tantárgy érdemjeggyel osztályzott a félév végén. Kivételt képez az a szeminárium, amit a diák a kötelezeően választott fölött vállal (a III. és a IV. évf.-ban a 3. szeminárium).
4. Ha a tanuló másik iskolába lép át, az eredeti iskola igazgatója, amelyet a tanuló látogatott, elküldi a magatartásáról és a tanulmányi eredményeiről szóló dokumentumot a befejezetlen értékelési időszakra vonatkozóan annak az iskolának az igazgatójának, ahová a tanuló átlép. Ezt a dokumentumot a tanuló értékelésére használják fel. Ha a tanuló november 15. vagy április 15. után lép át a másik iskolába, a dokumentum egyúttal a tanuló összegző értékelésének alapjául is szolgál.
5. Ha iskolánk tanulója egészségügyi intézménynél működő iskolába, diagnosztikai vagy gyógypedagógiai intézménybe járt (a továbbiakban: "intézménynél működő iskola"), akkor az összegző értékelést az eredeti iskolában kapja meg. Az értékelésnél figyelembe veszik az intézménynél működő iskolában kapott folyamatos értékelést. Ha a tanuló az értékelési időszak vége előtt több mint három hónapig járt megszakítás nélkül az intézménynél működő iskolába, az eredeti iskola az ott oktatott tantárgyak esetében átveszi az intézménynél működő iskola javaslatát az összegző értékelésre.
6. Az iskola a saját iskolai programjában határozza meg a folyamatos és az összegző értékelés pontos formáját minden tantárgyra vonatkozóan.